Die freudlose Gasse

***Die freudlose Gasse*** () je njemački crno-bijeli nijemi film snimljen 1925. u režiji Georga Wilhelma Pabsta. Predstavlja adaptaciju istoimenog romana austrijskog književnika Huga Bettauera. Radnja je smještena u Beč godine 1921. u vrijeme kada je Austriju zbog poraza u ratu i raspada carstva mučila hiperinflacija. Protagonistice su dvije žene iz sirotinjske četvrti kojima se kao rješenje njihovih egzistencijalnih problema nudi prostitucija. Iako su producenti u scenariju unijeli određene izmjene te, između ostalog, uveli hepi end koga nema u romanu, *Die freudlosse Gasse* je nedugo nakon premijere zbog kontroverznog sadržaja postao predmetom cenzure i brojnih kraćenja. Usprkos toga, odmah je postao jedno od najznačajnijih ostvarenja njemačke kinematografije svog doba. Kasniji kritičari su ga označili kao prvo značajnije ostvarenje u Pabstovoj filmografiji, odnosno kao djelo u kome se njemačka kinematografija od dotadašnjeg ekspresionizma okrenula prema novom stilu Nove stvarnosti. Film se odlikuje i korištenjem paralelnih radnji koje se spajaju u samoj završnici. Široj javnosti je, međutim, danas poznat prije svega kao posljednji značajni film Grete Garbo prije njenog odlaska u Hollywood, odnosno jedini film u kome je Garbo nastupila zajedno sa tadašnjom evropskom filmskom zvijezdom Astom Nielsen.

## Uloge
* Asta Nielsen - Maria Lechner
* Greta Garbo - Greta Rumfort
* Agnes Esterhazy - Regina Rosenow
* Werner Krauss - Metzger von Melchiorstrasse
* Henry Stuart - Egon Stirner
* Einar Hanson - Por. Davis
* Gregori Chmara - Kellner
* Karl Etlinger - Max Rosenow
* Ilka Grüning - Frau Rosenow
* Jaro Fürth - Savjetnik Rumfort
* Renate Brausewetter - Gospođa (van špice)
* Mario Cusmich - Pukovnik Irving (van špice)
* Maria Forescu - Frau (van špice)
* Robert Garrison - Don Alfonso Canez (van špice)
* Valeska Gert - Frau Greifer (van špice)
* Tamara Geva - Lia Leid (van špice)
* Max Kohlhase - Marijin otac (van špice)
* Krafft-Raschig - Američki vojnik (van špice)
* Lya Mara - Frau (van špice)
* Edna Markstein - Frau Merkel (van špice)
* Alexander Murski - Dr. Leid (van špice)
* Loni Nest - Rosa Rumfort (van špice)
* Iván Petrovich - Čovjek (van špice)
* Raskatoff - Trebitsch (van špice)
* Otto Reinwald - Čovjek (van špice)
* Gräfin Tolstoi - Fräulein Henriette 
* Sylvia Torf - Marijina majka (van špice)
* Hertha von Walther - Else (van špice)

  
## Literatura
* Hugo Bettauer: *Die freudlose Gasse. Ein Wiener Roman aus unseren Tagen.* Mit einem Nachwort von Murray G. Hall. Ullstein, Frankfurt am Main, Berlin 1988, .
* Jan-Christopher Horak: *Der Fall Die Freudlose Gasse. Eine Rekonstruktion im Münchner Filmmuseum.* In: Ursula von Keitz (Hrsg.): *Früher Film und späte Folgen.* Marburg 1998, S. 48–65.
* Christiane Mückenberger *Die freudlose Gasse*. In Günther Dahlke, Günther Karl (Hrsg.): *Deutsche Spielfilme von den Anfängen bis 1933. Ein Filmführer.* Henschel Verlag, 2. Auflage, Berlin 1993, S. 115 ff. 
* Ursula von Keitz: *Vorwort.* In: Ursula von Keitz (Hrsg.): *Früher Film und späte Folgen.* Marburg 1998, S. 7–10.
* Gerald Koll: *Pandoras Schätze. Erotikkonzeptionen in den Stummfilmen von G. W. Pabst.* München 1998.
* Michael Pabst: *Die freudlose Gasse.* In: Wolfgang Jacobsen (Hrsg.): *G. W. Pabst.* Berlin 1997, S. 137–150.

## Reference

## Vanjske veze
* 
*  (u.a. zeitgenössische Rezensionen, Drehbuchauszug, Auszug aus dem Zensurgutachten, Fotos)
* 
* Informationen zur Rekonstruktion des Films
* Kritik auf filmzentrale.com